Թագավորման տասնհինգամյակ

«Թագավորման տասնհինգամյակ» (), ոսկերչական ձու, որը դարձավ Ֆաբերժեի 52 զատկական ձվերից մեկը՝ պատրաստված Կարլ Ֆաբերժեի ընկերությունում Ռուսաստանի կայսերական ընտանիքի համար։ Այն ստեղծվել է 1911 թվականին Նիկոլայ II կայսեր պատվերով։ Ոսկերչական ձուն Նիկոլայը Զատկի տոնին նվիրել է կնոջը՝ կայսրուհի Ալեքսանդրա Ֆեոդորովնային՝ ի նշանավորումն թագադրման տասնհինգամյակի։

Այսօր «Թագավորման տասնհինգամյակ» կայսերական ոսկերչական ձուն պահպանվում և ցուցադրվում է Ֆաբերժեի թանգարանում (Նարիշկինների և Շուվալովների պալատ, Սանկտ Պետերբուրգ, Ռուսաստան) և պատկանում է Վիկտոր Վեկսելբերգի ֆոնդին։

Դիզայն 
«Թագավորման տասնհինգամյակ» կայսերական ոսկերչական ձուն պատրաստված է ոսկուց։ Զարդարված է թափանցիկ կանաչ էմալով, անթափանց սպիտակ էմալով, շողշողուն էմալով, ադամանդներով, լեռնային բյուրեղապակիով, ինչպես նաև փղոսկրի վրա ջրաներկ նկարներով՝ երեսապատված լեռնային բյուրեղապակու շերտով։ Ձուն բաժանված է տասնութ հատվածի՝ կազմված տասնվեց մանրանկարով, որոնց հեղինակը Վասիլի Զուևն է։ Յոթ ձվաձև մանրանկարները  դիմանկարներ են, որոնք շրջանակված են ադամանդակուռ շրջանակով. պատկերված են կայսերական ընտանիքի անդամները։ Մնացած ինը նկարներում պատկերված են Նիկոլայի II կայսեր կյանքի կարևորագույն պահերը։ Նիկոլայի և կնոջ դիմանկարներից ներքև՝ ադամանդե շրջանակի մեջ երկու հիշարժան տարեթվեր են նշված՝ «1894»՝ գահակալման տարեթիվը և «1911»՝ ձվի ստեղծման տարեթիվը։ Ձվի գագաթին մեծ ադամանդ է տեղադրված, որի տակ կայսրուհու միացագիրն է։

Դիմանկարներում պատկերված են՝

 կայսր Նիկոլայ II 
 կայսրույի Ալեքսանդրա Ֆեոդորովնա
 արքայորդի Ալեքսեյ Նիկոլաևիչ
 մեծ իշխանուհի Օլգա Նիկոլաևնա
 մեծ իշխանուհի Տատյանա Նիկոլաևնա
 մեծ իշխանուհի Մարիա Նիկոլաևնա
 մեծ իշխանուհի Անաստասիա Նիկոլաևնա

Մյուս մանրանկարներում պատկերված են կասեր համար հիշարժան պահերը.

 1896 թվականին դեպի Մոսկովյան Կրեմլի Վերափոխման մայր տաճար երթ
 1896 թվականին Նիկոլայ II կայսեր գահակալությունը
 1896 թվականին Ալեքսանդր III կայսեր կամուրջի բացումը Փարիզում
 Ալեքսանդր III կայսեր թանգարանի բացումը Սանկտ Պետերբուրգում, 1898 թվականին  
 1899 թվականին Խաղաղության կոնֆերանսի անցկացումը Հաագայում՝ Հյոս տեն Բոս ամրոցում
 սուրբ Սերաֆիմ Սարովսկու մասունքների ձեռքբերումը 1903 թվականին
 1906 թվականին Ձմեռային պալատում Առաջին Պետական դումայի անդամների ընդունելություն (նկարված է լուսանկարից)
 1909 թվականին Պոլտավայում հուշարձանի բացում՝ նվիրված Պոլտավայի ճակատամարտի երկուհարյուրամյակին
 1910 թվականին Պետրոս I արքայի հուշարձանի բացումը Ռիգայում

Անակնկալ 
«Թագավորման տասնհինգամյակ» կայսերական ոսկերչական ձուն անակնկալ չունի։

Պատմություն 
Նիկոլայ II կայսրը ձուն կնոջը՝ Ալեքսանդրա Ֆեոդորովնային նվիրել 1911 թվականի Զատկի տոնին։

1917 թվականի Ռուսական հեղափոխության ժամանակ հեղափոխականները հափշտակեցին կայսերական ձվերի հավաքածուն և ուղարկեցին Կրեմլի զինապալատ։ Թե ինչպես է այդտեղից ձուն հայտնվել Արևմուտքում՝ պատմությունը ցայսօր լռում է։

1962 թվականին «Թագավորման տասնհինգամյակ» կայսերական ոսկերչական ձուն եղել է Ալեքսանդր Շաֆերի մասնավոր հավաքածուում։ 1966 թվականին «Թագավորման տասնհինգամյակ» կայսերական ոսկերչական ձուն հայտնվում է Ֆորբսի հավաքածուում, Նյու Յորքում։ 2004 թվականին Նյու Յորքի Սոթբիս աճուրդի տունը ձուն վաճառում է Վիկտոր Վեկսելբերգին։

Տես նաև 
 Ֆաբերժեի ձվեր

Ծանոթագրություններ

Գրականություն 
 
 Fabergé, Tatiana; Proler, Lynette; Skurlov, Valentin V. (1997). The Fabergé Imperial Easter Eggs. London: Christie's Books.

Արտաքին հղումներ 
 The Link of Times Foundation: Fifteenth Anniversary egg
 Website by Annemiek Wintraecken, details of the Fifteenth Anniversary Egg
 Ձվի ընդհանուր տեսք

Ոսկերչություն
Ռուսաստանի պատմություն
Վեկսելբերգի հավաքածու
1911 աշխատություններ
Ֆաբերժեի ձվեր
Ֆաբերժե